Iniziatiba Internazionalista

Iniziatiba Internazionalista – A Solidaridat entre os Pueblos (en grafía de Uesca modernizata; Iniciativa Internacionalista – A Solidaridat entre os Pueblos en grafía de l'Academia de l'Aragonés) ye una organización politica creyata con la fin de presentar a suya candidatura a las eleccions a lo Parlamento Europeu de 2009 y con a intención de treballar dillá d'as citas electorals.

Ista candidatura ye una coalición de Izquierda Castellana y Comuner@s, y conta con o refirme d'Iniciativa Comunista, Lucha Internacionalista, Cucha Independentista Aragonesa, Corriente Roja, Frente Popular Galega, IU de Bigastro y Nova Esquerda Socialista, entre altras.

 Ideolochía 
200px|left|thumb|Cartel en aragonés
S'autodefine como una unión d'as fuerzas sobiranistas y independentistas d'ezquierdas, as fuerzas politicas d'a ezquierda estatal respectuosas con os dreitos nacionals d'os diferents pueblos oprimitos por o Estato espanyol, asinas como de importants movimientos socials y sendicals.

O suyo programa se reduce en cinco puntos, seguntes o manifiestoManifiesto en aragonés feito publico en a presentación d'a candidatura o 17 d'abril:

Chusticia social. Que a crisi la bosen qui la han provocada: os capitalistas. O capitalismo espanyol tiene rasgos agresivos que rabian, como a firme precariedat laboral, causa d'a mayor tasa d'ature y d'empleo eventual d'a UE. Y agora a pretensión d'o sistema ye puyar unatro escalón mas en o relativo a la explotación y a os retallos socials. A chent que refirmamos iste manifiesto nos comprometemos a empentar a movilización ta frenar ditos propositos, exichindo un plan de rescate d'os treballadors, sin miedo a proposar ta ello mesuras anticapitalistas.
Libertaz democraticas plenas. Somos comprobando cómo, china chana, se van retallando os ya de por sí retallaus dreitos civils existents, tals como o dreito a la no discriminación por razons ideyolochicas, de luenga y cultura, d'edat u de chenero. O dreito a la libre expresión, o dreito a no estar represaliau, torturau u procesau por as propias ideyas. O dreito a votar y ser votau. O Estau espanyol no rispeta a sobiranía d'as diversas nacions baixo a suya churisdicción ni d'o conchunto d'os pueblos. I hai un tarabidau churidico-politico creyau en a transición que ha tornau a l'Estau en una garchola de pueblos y de chent, asinas como en un pozo de corrupción.
No a la discriminación de chenero. Pero no como nomás un enunciau formal y vuedo de conteniu, sino como una exichencia normativa, churidica y practica que posibilite realment a fin d'a discriminación. Lo cual bi incluye, entre atras cosas, o dreito y a posibilidat real de control d'as mullers sobre o suyo cuerpo, a suya sexualidat y a suya capacidat reproductiva.
Dreitos politicos. Reivindicamos os dreitos negaus por o rechimen actual, entre lo que cal destacar o dreito de toz os pueblos de decidir de traza sobirana o suyo esvenidero, y no como un feito isolau sino como un dreito cutiano, ye dicir o dreito d'autodeterminación. O dreito de cada pueblo a decidir as suyas trazas de gubierno y a la normalización d'a suya luenga y a suya cultura nacional.
Contra a Europa d'o capital. Somos en contra d'a Europa d'o capital y a favor d'a Europa d'os pueblos. Somos en contra d'a OTAN como expresión militar d'o imperialismo y, por tanto, exichimos a retirada de l'Estau espanyol de dita alianza militar. Somos en contra d'a especulación y o medio ambient malmeso. Somos por a esfensa d'a sobiranía alimentaria y d'o colectivo en contra d'o privau.

 Impugnación d'a candidatura 
O Tribunal Supremo d'Espanya anuló lo sabado 16 de mayo de maitinada, por 11 votos a cinco, a candidatura a lo Parlamento Europeu por considerar-la la Fiscalía Cheneral y l'Abogacía d'o Estado que a lista ye supuestament "pilotata" por ETA/Batasuna.,El Tribunal Supremo anula la candidatura de Iniciativa Internacionalista al Parlamento Europeo, Europa Press, 16 de mayo de 2009. encara que a propia Iniciativa Internacionalista y a ezquierda abertzale negoron ista relación.La izquierda abertzale recuerda su apuesta por Euskal Herriaren Alde, Gara, 15 de Mayo de 2009. Asinas se convirtió en a oncena formación impugnata dende 2003 por a suya relación con ETA, y a primera no basca.La lista de Sastre, undécima de la izquierda 'abertzale' impugnada desde 2003. El Mundo, 16 de mayo de 2009.

A la fin o Tribunal Constitucional anuló a decisión d'o Supremo,El Constitucional permite presentarse a la lista que anuló el Supremo El País, 22 de mayo de 2009 afirmando que no bi ha garra preba que relacione a Iniciativa Internacionalista con ETA.

 Referencias 

 Vinclos externos 
www.IniciativaInternacionalista.org, pachina web oficial

Categoría:Coalicions electorals d'Espanya